
ДО
ОБЩИНСКИ  СЪВЕТ
БУРГАС


Д О К Л А Д Н А  З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС 


ОТНОСНО: Отдаване под наем на част от недвижим имот – публична общинска собственост, представляващ обособено помещение - Бистро в сградата на „Младежки международен център“ - Бургас, за срок от десет години, чрез провеждане на публичен търг с тайно наддаване


УВАЖАЕМИ ОБЩИНСКИ СЪВЕТНИЦИ,

Община Бургас е собственик на сграда, представляваща „Младежки международен център“, със застроена площ 1157 кв.м, разположена на три нива: партер, първи и втори етаж, с предназначение: Сграда за култура и изкуство, изградена в поземлен имот (ПИ) с идентификатор 07079.651.54 по КККР на гр. Бургас, съответен на УПИ ІV-54 в кв.14 по ПУП-ПРЗ на зона „А“, ж.р. Меден Рудник, гр. Бургас, с площ 3936 кв.м, за които е съставен Акт № 10401/13.02.2024 г. за публична общинска собственост. 
Младежкият международен център е изграден в зона „А“ на ж.р. Меден Рудник, гр. Бургас, зона с публични функции с висока обществена значимост за град Бургас. Разположен е в район, който е предпочитано място за живеене предимно от млади семейства с деца и е в непосредствена близост до училище и детска градина. 
Новопостроената сграда е изградена по проект BGLD-2.001-0002 „Създаване на Младежки международен център – Бургас“, финансиран по програма „Местно развитие, намаляване на бедността и подобрено включване на уязвими групи“, съфинансирана от Финансовия механизъм на Европейското икономическо пространство 2014-2021 г. и е въведена в експлоатация с Разрешение за ползване № 301/19.12.2023 г. на Началника на РДНСК Бургас.
Основната цел на Младежки международен център – Бургас е предоставяне на възможности за подкрепа на деца и младежи чрез въвеждане на услуги според потребностите им. ММЦ следва да осигури възможност за провеждане на международни младежки обмени, неформално образование, кръгли маси, регионални посещения, клубове по интереси, детски кът/занималня, обучения за родители и за младежи в ученическа възраст. 
Съгласно строителните книжа и архитектурния проект на сградата, обособеното помещение-бистро е разположено на партерния етаж в сградата и е с обща площ 210.00 кв.м, като включва следните помещения: кухня с площ 50.00 кв. м, мокър бюфет с площ 10.00 кв.м и зала за хранене с площ 150.00 кв.м.
Видно от вътрешна записка с рег. № 04-00-512/105/04.12.2023 г. до Зам.-кмет „Здравеопазване, социални дейности и младежки политики“ при Община Бургас, гореописаното помещение – тип „Бистро“ е предвидено и е подходящо за „предоставяне на бар-кафе услуги“. По този начин Младежки международен център – Бургас ще се разгърне като атрактивно и привлекателно място, създаващо по-добри условия за участниците и посетителите на различни видове организирани в него събития. 
С оглед доброто управление и стопанисване на общинската собственост, е целесъобразно същото да бъде предложено за отдаване под наем чрез провеждане на публичен търг с тайно наддаване. Наемателят следва да предоставя възможност за провеждане на нестандартни културни и социални събития, както и да осигури неформална среда за срещи и провеждане на мероприятия, насърчаване на партньорства между младежи.
В Наредбата за реда за придобиване, управление и разпореждане с общински имоти и вещи, приета от Общинския съвет –  Бургас няма определена цена за отдаване под наем на подобни помещения както и аналогични такива, поради което на основание чл. 41, ал. 2 от Закона за общинската собственост (ЗОС), във връзка с чл. 22, ал. 3 от ЗОС е възложено на оценител, член на КНОБ, да изготви пазарна оценка на началната тръжна месечна наемна цена за отдаване под наем на описаното по-горе помещение - Бистро в сградата на „Младежки международен център – Бургас“, определена в размер на 1600 (хиляда и шестстотин) лв., без ДДС.
Имотът е включен в Раздел IV „Общински нежилищни имоти за отдаване под наем чрез провеждане на публично оповестен търг/конкурс“, т.1 “Нежилищни помещения/обекти за отдаване под наем“ на приетата от Общински съвет – Бургас Годишна програма за управление и разпореждане с общинската собственост на Община Бургас за 2024 година.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 2 и ал. 7 от Закона за общинската собственост и чл. 14, ал. 1 и ал. 2 от Наредбата за реда за придобиване, управление и разпореждане с общински имоти и вещи, приета от Общинския съвет –Бургас, да вземе следните:

РЕШЕНИЯ:

І. Да се отдаде под наем, за срок от 10 (десет) години, чрез провеждане на публичен търг с тайно наддаване, част от недвижим имот – публична общинска собственост - обособено помещение, находящо се на партерния етаж в сградата на „Младежки международен център“ - Бургас, изградена в поземлен имот (ПИ) с идентификатор 07079.651.54 по КККР на гр. Бургас, съответен на УПИ ІV-54 в кв.14 по ПУП-ПРЗ на зона „А“, ж.р. Меден Рудник, гр. Бургас, със застроена площ 1157 кв.м, представляващ „Бистро“ с обща площ 210.00 кв.м, включващо следните помещения: кухня с площ 50.00 кв. м, мокър бюфет с площ 10.00 кв.м и зала за хранене с площ 150.00 кв.м, ведно с правото да ползва непосредствено разположените до него санитарни помещения, за „предоставяне на бар-кафе услуги“, с начална тръжна месечна наемна цена в размер на 1600 (хиляда и шестстотин) лв., без ДДС.
II. В договора за отдаване под наем трябва да бъдат включени следните клаузи:
1.Наемателят следва да организира работното време на Бистрото, съобразно работното време на младежкия център;
2. Наемателят трябва да се съобразява с общия правилник за вътрешен ред на Центъра;
3. Наемателят да не премахва, променя или видоизменя вътрешното оформление на „Бистрото“, в това число мебелите и кухненското оборудване без предварително съгласуване с Управителя на Центъра. При евентуална необходимост от намеса да бъде изготвено проектно предложение за промяна във вътрешното оформление;
4. Наемателят трябва да осигури работен персонал в необходимите часове;
5. Наемателят трябва да проявява гъвкавост при събития в програмата на Центъра, които могат да повлияят на работното време на бистрото през седмицата и по време на празнични и почивни дни;
6. Наемателят трябва да предлага 3 – степенно меню за обяд и вечеря с топла храна, в което да има поне три различни варианта за избор (в това число опции за вегетарианци, вегани и т.н.), вкл. топли и студени напитки – след постъпила заявка от страна на управителя на ММЦ-Бургас;
7. Наемателят трябва да предлага закуска за нощуващите в легловата база на Центъра, в която да има варианти за хора с различни хранителни предпочитания (в това число вегетарианци, вегани и т.н.), вкл. топли и студени напитки – след постъпване на заявка от страна на управителя на ММЦ-Бургас;
8. Предлаганите от наемателя асортимент в менюто и цените следва да отговарят на критериите за здравословно хранене и да бъдат съобразени с основната целева група на ММЦ-Бургас, а именно младежи между 15-29 г.;
9. Наемателят трябва да използва прибори за хранене, посуда и бутилки, които да не са изработени от пластмаса;

[bookmark: _GoBack]10. Наемателят поема всички разходи за ел. енергия, вода, сметопочистване и други консумативи в наетия имот.


Приложения: Разрешение за ползване, архитектурно разпределение; Акт за ПОС, вътрешна записка; пазарна оценка.


ДИМИТЪР НИКОЛОВ				
Кмет на Община Бургас

